አቢሲኒያ ባንክ ሒሳቤን በአይኤፍአርኤስ መሥራቴ ትርፌን ቀነሰው አለ
በአዲሱ ዓለም አቀፍ የፋይናንስ ሪፖርት ደረጃ (አይኤፍአርኤስ/IFRS) በመጠቀም ዓመታዊ ሒሳቡን የሠራው አቢሲኒያ ባንክ የ2010 የሒሳብ ዓመት ከታክስ በፊት 765.7 ሚሊዮን ብር ማትረፍ መቻሉንና አስታወቀ፡፡ ይህ ትርፍ በቀድሞው የሒሳብ ሪፖርት አሠራር ቢሆን 857.5 ሚሊዮን ብር ይሆን እንደነበር አስታውቋል፡፡ባንኩ ባካሄደው ጠቅላላ ጉባዔ ላይ እንዳስታወቀው 2010 የሒሳብ ዓመት ከታክስ በፊት 765.7 ሚሊዮን BR ከታክስ በኋላ ደግሞ 562 ሚሊዮን ብር አትርፏል፡፡የአቢሲኒያ ባንክ የዳይሬክተሮች ቦርድ ሰብሳቢ አቶ መሠረት ታዬ ባቀረቡት ዓመታዊ ሪፖርታቸው ላይ በሒሳብ ዓመቱ የተገኘው ትርፍ ከ2009 ሒሳብ ዓመት ጋር ሲነፃፀር በ88.8 ሚሊዮን ብር ወይንም የ13 በመቶ ብልጫ እንዳለው ተናግረዋል፡፡እንደርሳቸው ሪፖርት የኢትዮጵያ ብሔራዊ ባንክ የተገበራቸው የፖሊሲ ማሻሻያዎች እንዲሁም የዓለም አቀፍ የፋይናንስ ሪፖርት ደረጃን መሠረት ባናደርግ ኖሮ፣ የትርፍ መጠኑ ወደ 857 ሚሊዮን ብር ከፍ ይል ነበር ብለዋል፡፡አዲሱ የሒሳብ አሠራር ወደ ኋላ ሦስት ዓመታትን ተመልሶ የተሠራ በመሆኑ፣ የ2009 የሒሳብ ዓመት ትርፍም እንዲቀንስ አድርጓል ተብሏል፡፡ይህ በእንዲህ እንዳለ፣ ባንኩ የ2010 ሒሳብ ዓመት የሥራ ክንውኑ የሚያሳየው የሒሳብ ሪፖርት የባንኩ አጠቃላይ ሀብት በ24 በመቶ ጨምሮ 32 ቢሊዮን ብር ደርሷል፡፡ የተቀማጭ ገንዘቡም በተመሳሳይ በ24 በመቶ ጨምሮ 25.8 ቢሊዮን ብር ሆኗል፡፡ በሒሳብ ዓመቱ መጨረሻ ላይ ባንኩ የደረሰበት የገንዘብ ክምችት መጠን 18 ቢሊዮን ብር መድረሱ ተጠቅሷል፡፡የጠቅላላ ገቢውን በተመለከተ በሪፖርቱ እንደሰፈረው፣ የ37.7 በመቶ ጭማሪ በማሳየት 3.27 ቢሊዮን ብር ደርሷል፡፡ ይህም፣ ገቢው በ897.7 ቢሊዮን ብር መጨመሩን አመልክቷል፡፡